Mistanker udløser hjemmekarantæne

Når danskerne lander i Roskilde Lufthavn, vil de blandt andet blive spurgt ind til, hvem de har haft kontakt med, sådan at sundhedspersonalet kan vurdere, hvor stor risiko der er for, at de er blevet smittet.

- Er vi det mindste i tvivl, så går vi op i vores risikokategorisering. Hvis vi vurderer, at der er høj risiko for, at de har været udsat for coronavirus, så vil vi som regel gøre det, at vi aftaler hjemmekarantæne, siger Sundhedsstyrelsens direktør.

© Scanpix Det ved vi om det nye virus Det nye virus, 2019-nCoV, er et coronavirus.

Coronavirus omfatter en hel familie af virusser med en masse forskellige typer virus, der varierer en smule fra hinanden i deres arvemateriale.

Coronavirus findes hos mange forskellige pattedyr og fugle, men kun syv (hvoraf den nyeste er inkluderet) forskellige typer er kendt for at smitte mennesker.

Vi ved ikke, hvilket dyr det nye virus kommer fra, men vi ved, at det kan 'hoppe over' på mennesker og i værste fald give alvorlig luftvejsinfektion, der kan være dødelig, hvis du i forvejen har andre sygdomme. Kilde: Tyra Grove Krause, CDC.

Det betyder altså ikke, at personerne nødvendigvis er smittet, men at de kan have været i risiko for det, understreger han.

Hjemmekarantæne indebærer, at man er i sit hjem i 14 dage, hvor man ikke har kontakt med andre mennesker eller rejser nogen steder. Undervejs er man i daglig kontakt med sundhedsmyndigheder, der instruerer og overvåger situationen.

Må selvisolere sig ved symptomer

For to dage siden blev det første tilfælde af coronasmitte konstateret i Sverige. Her landede en kvinde den 24. januar efter et besøg i Wuhan. Hun var symptomfri ved landing, men fik hoste og opsøgte behandling.

Hvordan vil I undgå sådan en situation?

- Det gør vi ved den meget tætte overvågning og risikovurdering, vi foretager af de her hjemtagne, siger Søren Brostrøm.

- Vi tager ingen unødige chancer, tilføjer han.

Danskerne bliver instrueret i, hvad de skal være opmærksomme på. Hvis de får det mindste tegn på sygdom, skal de selvisolere sig.

- Det vil typisk være, hvis man er i sit eget hjem og får feber, så låser man sig inde på badeværelset, ringer til det nummer, vi har givet dem, og så bliver der sendt en ambulance, der tager dem ind til sygehuset. Det er en ekstremt velprøvet og meget sikker måde at håndtere det her på.

WHO fraråder forbud mod indrejse fra Kina

I Australien og USA har man valgt, at borgere, der vender hjem fra Kina, skal i to ugers karantæne, mens udlændinge, der kommer fra Kina, slet ikke bliver lukket ind.

Men det tillader dansk lovgivning ikke. Derudover mener Sundhedsstyrelsens direktør, at det vil være meget at tage en helt karantænestation i brug, når det kun drejer sig om de ti i aften og de fire, der vendte hjem fredag aften.

- Hvis vi stod i samme situation som andre lande, der skal hjemtage flere hundrede, så ville vi nok også overveje at bruge mere centrale karantænestationer.